নাফনদীতে ২ বাংলাদেশি জেলেকে গুলি :  মায়ানমারের বিজিপির কাছে প্রতিবাদ জানালো বিজিবি
মায়ানমারের নৌবাহিনীর একটি জাহাজ বঙ্গোপসাগরে যাওয়ার সময় নাফনদীতে বাংলাদেশি জেলেদের ওপর গুলিবর্ষণের ঘটনায় দেশটির সীমান্তরক্ষী বাহিনী বিজিপিকে প্রতিবাদ পাঠিয়েছে বাংলাদেশের সীমান্তরক্ষী বাহিনী, বিজিবি। সোমবার (২২ এপ্রিল) দুপুরে এ প্রতিবাদ পাঠানো হয়েছে বলে জানিয়েছেন টেকনাফ ২ বিজিবির অধিনায়ক লে. কর্নেল মহিউদ্দিন আহমেদ।

তিনি বলেন, বাংলাদেশি জেলেরা বঙ্গোপসাগরে মৎস্য আহরণ শেষে গেল রবিবার সকালে টেকনাফের শাহপরীরদ্বীপ জেটিতে যাচ্ছিলেন। সেই সময় শাহপরীরদ্বীপ বিওপির বিআরএম-৩ হতে আনুমানিক ৩ কিলোমিটার দক্ষিণ-পূর্ব দিকে বঙ্গোপসাগরের মোহনায় মায়ানমারের একটি জাহাজ বঙ্গোপসাগরে যাচ্ছিলো।  তখন সেই জাহাজে অবস্থানরত বিজিপি বাংলাদেশি জেলেদের ট্রলারকে লক্ষ্য করে গুলি ছোঁড়ে। এতে বাংলাদেশি দুই জেলে গুলিবিদ্ধ হয়। তারা বর্তমানে চিকিৎসাধীন রয়েছেন।

এ বিষয়ে সোমবার দুপুরে বিজিপির ১ নম্বর ব্যাটালিয়নের অধিনায়কের বরাবরে প্রতিবাদ পাঠানো হয়েছে বলে জানান তিনি।

গেল রবিবার সকাল সাড়ে ১০টার দিকে বঙ্গোপসাগর ও নাফনদীর মোহনার নাইকংদিয়া এলাকায় এ গুলিবর্ষণের ঘটনা ঘটে। আহত জেলেরা হলেন টেকনাফের শাহপরীর দ্বীপের উত্তর পাড়ার আলী আহমদের ছেলে মোহাম্মদ ইসমাইল ও দক্ষিণ পাড়ার সিদ্দিক আহমদের ছেলে মোহাম্মদ ফারুক।

মায়ানমারের নৌবাহিনীর একটি জাহাজ বঙ্গোপসাগরে যাওয়ার সময় নাফনদীতে বাংলাদেশি জেলেদের ওপর গুলিবর্ষণের ঘটনায় দেশটির সীমান্তরক্ষী বাহিনী বিজিপিকে প্রতিবাদ পাঠিয়েছে বাংলাদেশের সীমান্তরক্ষী বাহিনী, বিজিবি। সোমবার (২২ এপ্রিল) দুপুরে এ প্রতিবাদ পাঠানো হয়েছে বলে জানিয়েছেন টেকনাফ ২ বিজিবির অধিনায়ক লে. কর্নেল মহিউদ্দিন আহমেদ।